L 71/36 Euroopa Liidu Teataja 17.3.2005 KOMISJONI MÄÄRUS (EÜ) nr 430/2005, 15. märts 2005, millega rakendatakse nõukogu määrust (EÜ) nr 577/98 tööjõu valikvaatluse korraldamise kohta ühenduses seoses andmeedastuses alates 2006. aastast kasutatava klassifikatsiooniga ja alavalimi kasutamisega struktuuriliste muutujate kohta andmete kogumiseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 9. märtsi 1998. aasta määrust (EÜ) nr 577/98 tööjõu valikvaatluse korraldamise kohta ühenduses, (!) mida on viimati muudetud määrusega (EÜ) nr 2257/2003, ja eriti selle artiklit 3 ning artikli 4 lõikeid 3 ja 4, ning arvestades järgmist: (1) — Vastavalt määruse (EÜ) nr 577/98 artikli 4 lõikele 3 vajatakse rakendusmeetmeid andmeedastuseks kasutata- vate muutujate klassifikatsiooni määratlemiseks. (2) Määruse (EÜ) nr 577/98 artikli 4 lõike 4 alusel võib vaatlustunnuste hulgast määrata kindlaks muutujate loetelu (edaspidi “struktuurilised muutujad”), mida tuleb vaadelda üksnes aasta keskmistena 52 nädala kohta, mitte kvartali keskmistena. Seetõttu tuleb kehtestada alavalimi kasutamise tingimused andmete kogumiseks struktuuriliste muutujate kohta. (3) Silmas pidades tööhõivet ja tööpuudust kajastavate andmete tähtsust, peavad nende näitajate koondandmed olema järjepidevad, olenemata sellest, kas need saadakse aasta alavalimi või nelja kvartali täieliku valimi aasta keskmise põhjal. (44 — Silmas pidades lisaküsimustikega kogutud andmete täht- sust, peab see teave olema ühildatav vaatluse mis tahes teise muutujaga. (5) — Käesoleva määruse meetmed on vastavuses nõukogu otsuse 89/382/EMÜ, Euratom (?) alusel loodud statistika- programmi komitee arvamusega, ON VASTU VÕTNUD KÄESOLEVA MÄÄRUSE. Artikkel 1 Alavalimi kasutamise tingimused andmete kogumiseks struktuu- riliste muutujate kohta on kehtestatud I lisas. Artikkel 2 Muutujate koodid andmete edastamiseks alates 2006. aastast on kehtestatud II lisas. Artikkel 3 Määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. märts 2005 (1) EÜT L 77, 14.3.1998, lk 3. Määrust on viimati muudetud Euroopa Parlamendi ja nõukogu määrusega (EÜ) nr 2257/2003 (ELTL 336, 23.12.2003, lk 6). Komisjoni nimel komisjoni liige Joaguin ALMUNIA (2?) Nõukogu 19. juuni 1989. aasta otsus, millega luuakse Euroopa ühenduste statistikaprogrammi komitee (EÜT L 181, 28.6.1989, lk 47).